**INFORMAVIMAS APIE ASMENS DUOMENŲ TVARKYMĄ**

Šiuo pranešimu informuojame Jus, kad vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 13 straipsniu ir 14 straipsniu, teikiame Jums informaciją, susijusią su Jūsų duomenų tvarkymu:

1. **Šiaulių miesto savivaldybės administracija** (toliau – Administracija), juridinio asmens kodas 188771865, buveinės adresas Vasario 16-osios g. 62, Šiauliai, tel. (8 41) 509 490, el. pašto adresas info@siauliai.lt, tvarkydama asmens duomenis veikia kaip **duomenų valdytojas.**

2. **Administracija Jūsų asmens duomenis tvarkys** siekiant identifikuoti Paraiškos teikėją,

įvertinti Paraiškos teikėjo atitiktį reikalavimams bei teisę gauti Šiaulių miesto savivaldybės jaunojo menininko stipendiją, Sutarties vykdymo tikslais.

3. **Administracija tvarkys šiuos Jūsų asmens duomenis** - vardas, pavardė, mokymosi įstaiga ir / ar darbovietė, gyvenamosios vietos adresas, elektroninio pašto adresas, telefono numeris, banko rekvizitai, asmens tapatybės dokumento kopija, įrodanti kandidato amžių, kaip to reikalaujama pagal Nuostatus).

4. **Teisėta asmens duomenų tvarkymo sąlyga**: Jūsų asmens duomenys tvarkomi vadovaujantisReglamento 6 straipsnio 1 dalies e punktu; Lietuvos Respublikos vietos savivaldos įstatymo 6 straipsnio 13 punktu; Šiaulių miesto kultūros ir meno premijų skyrimo nuostatais, patvirtintais Šiaulių miesto savivaldybės tarybos 2014 m. rugpjūčio 28 d. sprendimu Nr. T-201 „Dėl Šiaulių miesto kultūros ir meno premijų skyrimo nuostatų patvirtinimo“.

5. **Jūsų asmens duomenys gali būti perduoti:**

5.1. Šiaulių miesto savivaldybės kultūros tarybai, teismui, teisėsaugos įstaigoms ar valstybės institucijoms tiek, kiek tokį teikimą nustato teisės aktų reikalavimai (pvz.: antstoliams, teismams ir kt.);

5.2. kitiems fiziniams / juridiniams asmenims jūsų sutikimu, jei toks sutikimas gaunamas dėl konkretaus atvejo;

5.3. teisės aktų nustatytais atvejais Administracija teikia asmens duomenis valstybės registrams ir informacinėms sistemoms, Administracijos veiklos patikrinimus atliekančioms valstybės institucijoms, kitoms valstybės institucijoms ir kitiems tretiesiems asmenims, kuriems teikti asmens duomenis Administraciją įpareigoja įstatymai ar kiti teisės aktai.

5.4. duomenų tvarkytojams, kurie atlieka tam tikrus darbus ir teikia paslaugas (informacinių technologijų įmonės, kurios duomenis tvarko, kad užtikrintų informacinių sistemų kūrimą, tobulinimą ir palaikymą; įmonės, kurios teikia apsaugos ir kitas paslaugas, įskaitant teisės, finansų, mokesčių, verslo valdymo ir pan.).

6. **Informuojame, kad Jūsų asmens duomenys bus saugomi** **tris metus nuo dokumentų pateikimo**. Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos vykdomame tyrime, civilinėje, administracinėje ar baudžiamojoje byloje ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

7. **Informuojame, kad turite šias duomenų subjekto teises**: teisę susipažinti su savo duomenimis ir kaip jie yra tvarkomi; teisę reikalauti ištaisyti arba, atsižvelgiant į asmens duomenų tvarkymo tikslus, papildyti asmens neišsamius duomenis; teisę prašyti savo duomenis sunaikinti arba sustabdyti savo duomenų tvarkymo veiksmus (išskyrus saugojimą); teisę prašyti, kad asmens duomenų tvarkymas būtų apribotas; teisę į duomenų perkėlimą, , nesutikti su asmens duomenų tvarkymu. Šias teises galite įgyvendinti Duomenų subjektų teisių įgyvendinimo Šiaulių miesto savivaldybės administracijoje taisyklių, patvirtintų Šiaulių miesto savivaldybės administracijos direktoriaus 2020 m. balandžio 8 d. įsakymu Nr. A-477 „Dėl Duomenų subjektų teisių įgyvendinimo Šiaulių miesto savivaldybės administracijoje taisyklių patvirtinimo“ (su visais pakeitimais ir papildymais) nustatyta tvarka. Prašymai dėl duomenų subjekto teisių įgyvendinimo turi būti pateikti raštu (įskaitant ir elektroniniu formatu) ir tik nustačius mano tapatybę, taip pat kiekvienu konkrečiu atveju įvertinus prašymo pagrįstumą.

8. Visais klausimais, susijusiais su asmens duomenų tvarkymu, asmens duomenų apsaugos užtikrinimu ar asmens duomenų saugumo pažeidimais, galite kreiptis į Administracijos duomenų apsaugos pareigūną tel. 8 41 596 229 arba el. p. *duomenuapsauga@siauliai.lt*.

9. Informuojame, kad Administracija asmens duomenis tvarkys teisėtai, sąžiningai ir skaidriai, laikydamasi teisės aktų nustatytų reikalavimų ir tik nustatytais tikslais, taip pat užtikrins duomenų saugumą, įgyvendindama tinkamas technines ir organizacines priemones duomenims apsaugoti nuo neteisėto sunaikinimo ar (ir) atsitiktinio pakeitimo, atskleidimo ir nuo bet kokio kito neteisėto tvarkymo.

10. Informuojame, kad Jūsų asmens duomenys nebus naudojami automatizuotų sprendimų priėmimui Jūsų atžvilgiu, įskaitant profiliavimą. Taip pat informuojame, kad Jūsų asmens duomenis tvarkome tik Europos Sąjungos teritorijoje. Administracija šiuo metu neturi ketinimo perduoti ir neperduoda Jūsų asmens duomenų tvarkytojams ar gavėjams į trečiąsias valstybes.

Detalesnę informaciją apie asmens duomenų tvarkymą Administracijoje galima rasti interneto svetainėje *www.siauliai.lt* skiltyje „Asmens duomenų apsauga“.

11. Informuojame, kad Jūs turite teisę pateikti skundą Valstybinei duomenų apsaugos inspekcijai (A. Juozapavičiaus g. 6, 09310 Vilnius, tel. (8 5) 271 2804, 279 1445, el. p. ada@ada.lt), jeigu manote, kad Administracija neteisėtai tvarko Jūsų asmens duomenis arba neįgyvendina Jūsų teisių.

––––––––––––––– –––––––––––––––––––––––––––

(parašas) (vardas, pavardė)